APROBACIÓN DEFINITIVA DO EXPEDIENTE DE MODIFICACIÓN DA ORDENANZA REGULADORA DA TAXA POLOS SERVIZOS QUE SE PRESTAN NO CASTELO DE SOUTOMAIOR
ADMINISTRACIÓN LOCAL — Provincial — Deputación Provincial (Ordenanzas e Regulamentos, 21/08/2018)

O Pleno da Deputación Provincial de Pontevedra na sesión extraordinaria que tivo lugar o día 31 de xullo de 2018, acordou desestimar as alegacións efectuadas polo Concello de Soutomaior a través de escrito que tivo entrada na sede electrónica da Deputación de Pontevedra o día 25 de xuño de 2018, co número de rexistro WEB2018005493 e aprobar definitivamente o expediente de modificación da ordenanza reguladora da taxa polos servizos que se prestan no Castelo de Soutomaior, que entrará en vigor o día seguinte o da publicación dun anuncio co texto íntegro dos artigos modificados no Boletín Oficial da Provincia de Pontevedra (BOPPO) e aplicaranse o mesmo día que entre en vigor a ordenanza do funcionamento, uso e organización do Castelo de Soutomaior. Unha vez introducidas as modificacións para definir en detalle os servizos que se prestan ou as actividades que se realizan e adaptar ás taxas aos mesmos, a ordenanza reguladora da taxa polos servizos que se prestan no Castelo de Soutomaior queda redactada da seguinte forma: A presente modificación establece unha serie de medidas definindo en detalle os servizos que se prestan ou as actividades que se realizan e adaptando ás taxas aos mesmos así como incorporando a venta telemática, buscando facilitar a visita aos diferentes públicos a través de beneficios fiscais acorde co seu compromiso de servizo público. O Pleno da Deputación Provincial de Pontevedra, en virtude das facultades concedidas polos artigos 133.2 e 142 da Constitución, o artigo 106 da Lei 7/85, de 2 de abril (LRBRL), e o artigo 132 do RDL 2/2004, de 5 de marzo (TRLRHL), e de conformidade co disposto nos artigos 15 ó 19 do TRLRHL, acorda a imposición e ordenación da taxa polos servizos que se prestan ou as actividades que se realizan no castelo de Soutomaior.1. Constitúe o feito impoñible da taxa a prestación dos servizos ou a realización das actividades que se detallan na tarifa desta taxa. As categorías nas que se agrupan son as seguintes: — Visitas: — Actividades: comprende visitas teatralizadas, obradoiros, exposicións temporais, campañas de promoción e fomento da visita ao Castelo de Soutomaior, entre outras. Se distinguen as seguintes modalidades: — Cesión de espazos: os espazos dispoñibles son o Salón do Tapiz e o Patio de Armas. — Venta de material divulgativo e educativo de apoio ás visitas e actividades: 2. Non están suxeitos a esta taxa os servizos que se presten en virtude de convenios con outras administracións públicas. No caso das visitas, non estarán suxeitos a esta taxa os seguintes: Establécense como días de visita pública gratuíta para todos os visitantes o 25 de xullo, o día europeo do Patrimonio, a noite dos museos, o 18 de maio (Día Internacional dos Museos), o 8 de setembro (Día das Xornadas Europeas de Patrimonio da Humanidade e o 27 de setembro (Día Internacional do Turismo). En casos excepcionais, debidamente xustificados, poderase establecer outros días de visita pública. Serán suxeitos pasivos desta taxa, en concepto de contribuíntes, as persoas físicas ou xurídicas e as entidades referidas no artigo 35.4 da Lei 58/2003, de 17 de decembro (LXT), que o soliciten ou resulten beneficiados ou afectados polos servizos ou actividades ás que fai referencia o artigo anterior. Responderán solidariamente das obrigas tributarias do suxeito pasivo as persoas físicas e xurídicas ás que se refiren os artigos 41 e 42 da Lei xeral tributaria. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria. A cota desta taxa será a que figura no anexo a esta ordenanza. Admitiranse os que veñan establecidos en normas con rango de lei ou deriven de tratados ou acordos internacionais. Esta taxa devéngase cando se presente a solicitude de prestación do servizo ou realización da actividade. A prestación do servizo ou realización da actividade non se iniciará ou autorizará en tanto non se efectúe o pagamento da correspondente liquidación. Esta taxa liquidarase no momento de presentar a solicitude de prestación do servizo ou realización da actividade. Se se realiza o aproveitamento dos servizos ou actividades sen mediar unha solicitude previa liquidarase e notificarase a débeda, esixindo o ingreso nos prazos previstos no Regulamento xeral de recadación para as liquidacións do contraído previo, sen prexuízo da apertura do oportuno expediente sancionador por infracción tributaria. O pagamento desta taxa realizarase no momento en que se presente a solicitude da prestación do servizo ou realización da actividade; en todo caso, o ingreso ten que ser anterior á prestación do servizo ou á realización da actividade.1.—A forma de pago dos servizos que se prestan e as actividades que se realizan no Castelo de Soutomaior se poden efectuar en efectivo, mediante ingreso na conta bancaria que indique a Deputación de Pontevedra ou por medios electrónicos.2.—Para beneficiarse da tarifa reducida ou á non suxeición ao pago da taxa os solicitantes deberán acreditar que se atopan nalgunha das circunstancias que dan dereito á mesma. Esta documentación se presentará no momento de efectuar o pago. No suposto de pago polo sistema electrónico a documentación presentarase o día da prestación do servizo ou actividade e se non se cumpriran as condicións abonarase a diferencia.3.—Os grupos organizados e para a cesión de espazos débese realizar a solicitude mediante o modelo normalizado da Deputación de Pontevedra cunha antelación mínima de 30 días. A Deputación de Pontevedra determinará se a solicitude cumpre cos requisitos esixidos e se procede a prestación do servizo ou actividade solicitada nun prazo máximo de cinco días hábiles. No caso de que non exista contestación expresa, entenderase denegada a solicitude. Na notificación indicaranse os termos do servizo ou actividade así coma a documentación complementaria que debe presentar o solicitante para ter dereito, no seu caso, á tarifa reducida ou á non suxeición ao pago da taxa.4.—As solicitudes presentaranse en calquera das oficinas de rexistro da Deputación ou mediante o Rexistro electrónico (sede. depo. es) ou calquera outra forma legalmente establecida de conformidade co establecido no artigo 16 da Lei 39/2015, de 1 de outubro, do procedemento administrativo común das administracións públicas (LPACAP). 5.—Os servizos ou actividades non serán prestados ata que non se faga efectivo o pago. En caso de que non se preste por causa non imputable ao interesado, segundo o caso, este poderá solicitar a devolución do importe ingresado ou parte do mesmo. No caso contrario, non terá dereito a devolución ningunha.6.—Sobre as taxas establecidas aplicarase, no seu caso, o tipo que corresponda de Imposto sobre Valor Engadido vixente en cada momento. Nesta materia estarase ó disposto na Lei xeral tributaria e na normativa de desenvolvemento. As entradas adquiridas antes da entrada en vigor da presente modificación serán válidas a todos os efectos e manterán o seu importe ata o día da visita. Ase mesmo, os convenios vixentes asinados con outras administracións públicas cuxas contraprestacións se estableza un réxime especial de acceso ao Castelo manterán a súa vixencia nos termos acordados. Esta ordenanza entrará en vigor o día seguinte ó da publicación do texto íntegro no Boletín Oficial da Provincia de Pontevedra e aplicarase o mesmo día que entre en vigor a ordenanza reguladora do funcionamento, uso e organización do Castelo de Soutomaior.1 No caso das visitas, terán unha tarifa reducida as seguintes persoas e órganos: a) Persoas de 65 anos de idade ou máis. b) Membros de familias numerosas segundo se dispón no artigo 2 da Lei 40/2003, de 18 de novembro, de Protección ás Familias Numerosas, e o Real Decreto 1621/2005, de 30 de decembro, que desenvolve a citada Lei. c) Titulares de carné xove. d) Os grupos organizados formados por un mínimo de 10 persoas. Contra este acordo poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. O que se fai público para xeral coñecemento e efectos. Pontevedra, 6 de agosto de 2018. A deputada delegada área Economía, Facenda e Réxime Interior (Delegación efectuada por R. P. nº 2018014980 de data 01.08.2018), Digna Rosa Rivas Gómez.—O Vicesecretario, José Luis Mato Rodríguez.